b'\n_START_ARTICLE_\nConey Reyes\n_START_PARAGRAPH_\nSi Coney Reyes (ipinanganak na  Constancia Angeline Nubla noong 27 Mayo 1954) ay isang artistang Pilipino.  Higit siyang nakikilala bilang kasamang tagapagpasinaya sa Eat Bulaga noong dekada 1970 hanggang dekada 1980 (mula 1982 hanggang 1991).  Pati na sa kanyang sariling antolohiya ng drama sa telebisyon, ang Coney Reyes on Camera, isang produksiyon ng kanyang kompanyang CAN Productions.  Hinango ang mga titik ng CAN mula sa kanyang tunay na pangalan.  Kilala rin sa negosyo ng pag-aartista si Reyes bilang isang Kristiyanong muling-isinilang o born again sa Ingles na katawagan, kaya\'t paminsan-minsan siyang nagiging tagapagpasinaya para sa The 700 Club.  Sa loob ng panahon ng kanyang pamamahinga mula sa pag-aartista, nag-aral siya dalawang taon na kumukuha ng kurso sa pagmiministrong pampananampalataya.  Nakatanggap siya ng parangal na Fishers of Men award.  Bukod sa pag-aaral na ito, nag-aral rin siya ng pagluluto at ng kurso sa pagpaplano ng kasal._NEWLINE_Naging isa rin siya sa mga tagapagpasinaya para sa palabas na Student Canteen ng GMA Network noong 1975._NEWLINE_Naging dati siyang asawa ni Lauro "Larry" Mumar.  Naging anak niya kay Mumar si Lawrence Mumar.  Nagkaroon din siya ng ugnayan kay Vic Sotto.  Naging anak niya kay Sotto si Vico.'